Amesema China inahimiza mataifa ya Afrika kuitegemea, na ilitumia rmikataba ya kifisadi na kuhatarisha rasilmali asili za mataifa ya Afrika.

Muda mfupi kabla ya kuondoka kutoka Marekani kwa ziara ya wiki nzima katika nchi ya Chad, Djibouti, Ethiopia Kenya na Nigeria, Tillerson ameahidi msaada wa dola milioni 533 katika ufadhili mpya wa kibinaadamu kwa Somalia, Sudan kusini, Ethiopia, na Chad -  kimsingi kugharamia vitu kama chakula, maji na matibabu ya afya.

Amefafanua kuwa maudhui ya ziara yake ni pamoja na kupambana na ugaidi, democrasia, utawala , biashara na uwekezaji.

Baada ya hapo aliishutumu China kwa uwekezaji wake anaoutaja kuwa na uwezo wa kuimarisha miundo mbinu Afrika lakini unoongeza madeni na uliounda nafasi kidogo za ajira.

Rex Tillerson akihotubia katika chuo kikuu cha George Mason huko Virginia muda mfupi kabla ya kuanza ziara yake Afrika

Katika miaka 20 iliyopita,  biashara kati ya Afrika na China imeshamiri kutokana na hamu kubwa iliyonayo China kwa madini ya bara la Afrika.

Hatahivyo makampuni ya ujenzi ya China yamechangia  maendeleo makubwa katika miundo mbinu iliysahaulika kwa muda mrefu, zikiwemo barabara, katika baadhi ya mataifa ya Afrika.

Mafao upande mmoja, makato upande mwingine

Rex Tillerson amesema anataka mataifa mengine yanapaswa kuchangia pia katika usaidizi huo na amepongeza mipango ya biashara ya Marekani na Afrika ambayo anasema imesaidia kushinikiza biashara isiyo ya mafuta.

Lakini wachambuzi wana shaka kuhusu manufaa yatakayo tokana na kunyoosha mkono huku. Wengi wanauliza hatua hii ina maana gani?

Ujumbe mkuu wa Rex Tillerson ni kwamba Marekani tofuati na Uchina ndio rafiki wa dhati kwa bara la Afrika.

Msaada aliotangaza kwa mataifa kadhaa ya Afrika yaliotishiwa na baa la njaa bila shaka utakaribishwa,  lakini Tillerson anamfanyia kazi rais ambaye mara kwa mara  amezungumza kuhusu kupunguza mzigo  wa mataifa ya nje kwa Marekani.

Tamko hilo limetolewa katika wakati ambapo kuna uwezekano mkubwa wa kusitishwa ufadhili wa Marekani  katika operesheni za kulinda... \n\nNipe kichwa kizuri cha makala hapo juu.
Marekani na China: Ni yupi rafiki wa dhati kwa Afrika?